Trešā deklinācija

Trešā deklinācija jeb -um deklinācija ir viena no sešām lietvārdu deklinācijām latviešu valodā. Pie trešās deklinācijas pieder vīriešu dzimtes lietvārdi, kam vienskaitļa nominatīvā ir galotne -us, savukārt vienskaitļa datīvā — -um. Tāpat pie trešās deklinācijas pieskaitāmi trīs seni sieviešu dzimtes lietvārdi daudzskaitlinieki: ragus, dzirnus, pelus. Mūsdienu literārajā valodā tos aizstāj ceturtās deklinācijas lietvārdi: ragavas, dzirnavas/dzirnas, pelavas. Trešās deklinācijas lietvārdiem vienskaitlī sakrīt nominatīva un ģenitīva galotne.

Trešās deklinācijas lietvārdi pārsvarā tiek lietoti vienskaitlī, daudzskaitlis ir retāk. Vairāki bijušie trešās deklinācijas lietvārdi ir pārveidojušies par pirmās deklinācijas lietvārdiem (strīdus, krogus, cirkus), tomēr dažkārt tiek lietotas šo vārdu trešās deklinācijas formas, tāpat šo lietvārdu ģenitīvs tiek lietots vairākās vārdkopās, kam ir frazeoloģisks raksturs, piemēram, strīdus ābols.

 Locīšanas paraugs 
 Locījums  Vienskaitlis  Daudzskaitlis N  med-us  med-i Ģ  med-us  med-u D  med-um  med-iem A  med-u  med-us I  ar med-u  ar med-iem L  med-ū  med-os V  med-us!  med-i!

 Personvārdu locīšana 
 Locījums  Vīriešu dzimte  Sieviešu dzimte N  Ing-us Cink-us  Ing-a Cink-us Ģ  Ing-us Cink-us  Ing-as Cink-us D  Ing-um Cink-um  Ing-ai Cink-ui A  Ing-u Cink-u  Ing-u Cink-u I  ar Ing-u Cink-u  ar Ing-u Cink-u L  Ing-ū Cink-ū  Ing-ā Cink-ū V  Ing-u Cink-u!  Ing-a Cink-u!

 Atsauces 

 Ārējās saites 

 "Letonika" ieraksts

Kategorija:Valodniecība